Ødegaards fremste egenskaper som fotballspiller er oversikt, bevegelighet og evne til å skaffe seg rom med og uten ball. Han har stor arbeidskapasitet, og bidrar derfor mye defensivt, spesielt med press på ballfører og tidvis ballgjenvinning høyt på banen.. Han fremviser stor nøyaktighet med pasninger og frispark. Ødegaard anses nå som en av de beste offensive midtbanespillerne i Premier League.